paragraph_text: Ministarstvo domovinske sigurnosti SAD (engl. Department of Homeland Security) je ministarstvo u SAD-u stvoreno nakon Napada 11. rujna zaduženo za sigurnost i zaštitu teritorija Sjedinjenih Država od terorističkih prijetnji, namjerno izazvanih nesreća i prirodnih katastrofa. Dok je Ministarstvo obrane zaduženo za vojsku i vojne operacije, Ministarstvo domovinske sigurnosti radi na civilnom djelokrugu štiteći Sjedinjene Države unutar i izvan njezinih granica. Cilj Ministarstva je pripremiti se, spriječiti i odgovoriti na domaće hitne slučajeve, posebno terorističke.